jkorsvik/nowiki_second_scrape_merged huggingface dataset:
Bjørklids Ferjerederi

Bjørklids Ferjerederi AS er et fergerederi som ble etablert av Kjell Bjørklid i 1949. Rederiet har hovedkontor på Lyngseidet i Troms og har konsesjon på de to fergesambandene på fylkesvei 91, som går over Ullsfjorden og Lyngen. Bjørklids eier fire bilferger, som alle har navn etter fjell i nærområdet. (per desember 2013).Etter å ha valgt å ikke delta i konkurransen om kontrakten om fergesambandene på fylkesvei 91 har rederiet fra 1. januar 2021 ingen trafikk, og tre av fergene er solgt. Norled har fra 1. januar 2021 tatt over trafikken fra Bjørklids og vil på sikt fase inn batteridrevne ferger.


== Kjennetegn ==
Bjørklids rederiflagg er rødt med en blå rombe med hvit kant. I romben en stor B i hvitt. På de gulmalte skorsteinene har romben rød kant. Fergene er grå- og hvitmalte med en blå skillelinje.  


== Bjørklids ferger 1949-2014 ==
1949-1978: MF «Lyngen - Riksvei 50» (omdøpt «Hamperokken» i 1960)
1960-2005: MF «Jæggevarre» (omdøpt «Jæggevarre I» i 2002)
1961-1995: MF Haalogaland (Leieferge frem til 1967, så kjøpt av rederiet)
1968-1976: MF «Maarfjeld»
1972-2003: MF «Goalsevarre» (Solgt til TFDS, omdøpt «Salangen»)
1993- > : MF «Vaggasvarre» (2002- > : Utleid til Torghatten Nord)
2000- > : MF «Stallovarre» (Trafikkerte Lyngen til slutten av 2011. Reserveferge)
2002- > : MF «Jæggevarre» (Trafikkerer pr. januar 2013 Ullsfjorden)
2011- > : MF «Goalsevarre» (satt i trafikk på Lyngen 28. desember 2011)


== Rederiets samband 1943-2014 ==
1949- > : Lyngenferga fra Lyngseidet til Olderdalen
1949- ? : Nordneset-Samuelsberg (betjent av Lyngenferga)
1949- ? : Lyngseidet-Furuflaten (ved rasfare på fylkesvei 868)
1960- ? : Ullsfjordferga fra Breivikeidet, via Jøvik, til Svensby
? - > : Breivikeidet-Svensby


== Referanser ==


== Eksterne lenker ==
Bjørklids Ferjerederi Arkivert 12. mars 2015 hos Wayback Machine.
Fjordfähren in Norwegen
Nordstrandrevyen

Nordstrandrevyen var en norsk skolerevy som ble arrangert årlig på Nordstrand videregående skole på Nordstrand i Oslo. Revytradisjonen på skolen startet i 1936, med regulære oppsetninger fra midt på 50-tallet. Skolevirksomheten skal flyttes fra Nordstrand, så 2013 ble det siste året for Nordstrandrevyen, men revyaktivitene vil antagelig fortsette i de nye skolelokalene på Kongshavn videregående skole fra vinteren 2014.
Det ble spilt 63 Nordstrandrevyer, fra 1936 og frem til 1971 som rene russerevyer med bare avgangselever, men fra 1973 til 2013 kunne alle skolens elever melde seg på. Som revy med deltagere fra alle klassetrinn åpnet det seg muligheter for kontinuitet i produksjonen av revyen hvert år. I de fleste av revyens faggrupper ble det vanlig at mange elever ble med som assistenter i 1. klasse og var ledere mens de gikk i 2. og 3. klasse. Fra midten av 70-tallet og fremover vokste denne organisasjonsmodellen seg sterk og revyen har fostret mange talenter innen sine faggrupper (PR, skuespill, teknikk, musikk og administrasjon).


== Tidligere revydeltagere (utvalg) ==
En rekke tidligere revydeltagere har senere gjort seg bemerket i kultur- og underholdningsbransjen. Her følger en liste over noen av de mest kjente:


== Kronologisk oversikt over revyene ==


== Kilder ==
Siri Gedde-Dahl, særoppgave i norsk om Nordstrandrevyen, 1979
Jubileumshefte, Nordstrandrevyen 50 år, 1986
Revyprogrammer, 1979-1999, minus 1997
You Better Move On

«You Better Move On» er en amerikansk sang fra 1961, skrevet av Arthur Alexander. Sangen ble spilt inn i FAME Studios i Muscle Shoals, Alabama. Sessionmusikerne inkluderte David Briggs (piano), Terry Thompson (gitar), Forest Riley (akustisk gitar), Norbert Putnam (bass), Jerry Carrigan (trommer) og ukjente backingvokalister.


== Rolling Stones' versjon ==
«You Better Move On» ble innspilt i Decca Studios i august 1963 og utgitt på EP-platen The Rolling Stones i januar 1964 Den var også med på det amerikanske LP-albumet, December's Children (And Everybody's) (1965).


=== Personale ===
Mick Jagger - Ledevokalist
Keith Richards - Elektrisk gitar
Brian Jones - Akustisk gitar, backingvokalist
Charlie Watts - Trommer
Bill Wyman - Bassgitar, backingvokalist


== Andre versjoner ==
The Hollies, 1964, på LP-albumet Stay with The Hollies (Spilt inn i EMI Studios, London, 11. desember 1963)
The Moody Blues, 1964, spilt inn i the Marquee Club, ikke utgitt
The Leaves, 1965, single
Billy "Crash" Craddock, 1973, på albumet med samme navn. Craddocks versjon var en Top 10-hit på countrylisten
Dean Martin, 1973, på LP-albumet You're the Best Thing That Ever Happened to Me
Johnny Rivers, 1975, på LP-albumet New Lovers and Old Friends
Alan Merrill, 2003, på CD-albumet Double Shot Rocks
Mink DeVille, 1981, på LP-albumet Coup de Grâce
Katy Moffatt, 1990, på CD-albumet Child Bride
George Jones & Johnny Paycheck
King James and Mel, 1965, for HAL Records (A Gamble-Huff Production)


== Norsk versjon ==
Per Gunnar Hansen har skrevet en norsk tekst. Den norske tittelen er «Du gjør om du vil»


=== Innspilling ===
Gluntan. Utgitt på LP-albumet Livet er herlig (EMI 8C 062-37359).


== Listeplassering ==
Versjonen til Alexander havnet på en 24.-plass på den amerikanske Billboard Hot 100-listen i mars 1962.


== Referanser ==
Musikkfondene

Musikkfondene er en felles administrasjon for Det norske komponistfond, Komponistenes Vederlagsfond og Tekstforfatterfondet. Fondene har som sin primære oppgave å tildele midler til komponister og sangtekstforfattere. Musikkfondene yter blant annet administrativ støtte i tilknytning til søknads- og tildelingsprosessene. 


== Støtte til ulike formål ==
Det norske komponistfond gir støtte til bestilling av ny musikk innen alle sjangre. 
Komponistenes vederlagsfond gir støtte til yrkesaktive låtskrivere/komponister i form av fordypningsstipend, arbeidsstipend, reisestipend og utstyrsstipend.
Tekstforfatterfondet gir støtte til sangtekstforfattere i form av fordypningsstipend, arbeidsstipend og reisestipend. Styret i fondet bevilger også opphold i fondets leilighet i Firenze. Andre enn tekstforfatteren kan søke i kategorien "spesielt" om støtte til honorering av tekst til musikk. Eventuell støtte vil bli utbetalt direkte til sangtekstforfatteren. 


== Styret ==
Styringsgruppen for Musikkfondene består av styreledere i fondene.
Daglig leder for Musikkfondene er Therese Rørvik.


== Eksterne lenker ==
Musikkfondenes nettside
Yue Minjun

Yue Minjun (kinesisk: 岳敏君, født 1962) er en kinesisk samtidskunstner som er bosatt i Beijing i Kina.
Han er mest kjent for sine oljemalerier der han har avbildet seg selv i ulike situasjoner mens han er frosset i latter. Dette har blitt Yues signatur, som han også har gjengitt i skulptur, akvarell og grafikk.


== Referanser ==
Hirsch Komissar

Hirsch Zvi Komissar, også skrevet Kommissar (født 9. juni 1887 i Parytjy i Hviterussland i daværende Russland, død 7. oktober 1942 i Falstadskogen), var en russiskfødt norsk forretningsmann.


== Liv og virke ==


=== Bakgrunn ===
Han ble født inn i en russisk-jødisk familie i en shtetl i dagens Hviterussland, den gangen en del av Russland, som sønn av tømmerhandler Israel Komissar og Ressela Komissar. Etter handelsgymnas i Vilna utdannet han seg til maskiningeniør ved den tekniske skolen (Technicum Mittweida) i Mittweida i Sachsen. 


=== Forretningsmann ===
I 1915 bosatte han seg i Trondhjem som forretningsagent for et fransk spedisjonsfirma. Senere startet han egen forretningsdrift i kolonialbransjen, før han gikk over til klesbransjen. Han giftet seg i 1916 med Marie Wolfsohn (født 1893) fra Trondhjem, som han fikk tre barn med, deriblant Gerson Komissar (født 1920). En annen sønn var gift med Vera Komissar. Familien var bosatt i Klostergaten 35 og drev moteforretningen Paris-Wien i Nordre gate.
Han behersket flere språk og engasjerte seg i det offentlige liv. Som tilhenger av ideen om et jødisk hjemland stiftet han en sionistisk gruppe, som han også representerte ved internasjonale kongresser i mellomkrigstiden. Sammen med ektefellen skrev han innlegg om religion og politikk i dagspressen og debatterte i Studentersamfundet i Trondhjem.


=== Andre verdenskrig ===
Under den andre verdenskrig oppholdt han seg først i Sverige frem til sommeren 1940, da han vendte tilbake til Trondhjem. 
Den 12. januar 1942 fikk han ordre fra Gestapo om å melde seg på Misjonshotellet i byen. Ektefellen var innlagt på sykehus, og Komissar møtte derfor opp istedenfor å flykte. Bakgrunnen for arrestasjonen var trolig en mistanke om at han hadde spredd nyheter fra de norske sendingene på BBC. Fangene ble overført fra Vollan til Falstad den 21. januar. I august ble han sendt til arbeidsleirer i Kvænangen og Øksfjord. Omkring 400 fanger fra Grini ble sendt nordover samtidig, blant dem var Odd Nansen som beretter om opplevelsene. Komissar var først i Badderen-leiren og ble deretter overført til Veidal (der det i hovedsak var vanlige kriminelle og ikke politiske fanger), før han av ukjent grunn ble sendt med første transport sørover igjen.Komissar ble ett av de ti sonofrene i Trøndelag i oktober samme år. Bakgrunnen for dette er ukjent, da han han ikke stod på Nasjonal Samlings opprinnelige liste, men ble oppført den 6. oktober. Det kan ha hatt sammenheng med hans offentlige profilering i Trondhjem i 1930-årene. Den 7. oktober ble sonofrene skutt i Falstadskogen, og likene ble trolig senket i fjorden. Med hjelp fra Hjemmefronten klarte Komissars familie å flykte til Sverige.
David Wolfsohn, hans svoger, ble henrettet i Trondheim i mars 1942.
I 2012 ble det nedsatt en såkalt snublestein til minne om Hirsch Komissar ved Klostergaten 35.


== Litteratur ==
Lykke, Erik (1995). 43 nordmenn henrettet i Falstadskogen. Trondheim: Bruns Forlag. s. 18–19. 


== Referanser ==


== Eksterne lenker ==
(no) Hirsch Komissar i Store norske leksikon
Some Broken Hearts Never Mend

«Some Broken Hearts Never Mend» er en amerikansk sang, skrevet av Wayland Holyfield og innspilt på plate av Don Williams. Den ble Don Williams' sjette nummer én-sang på countrylisten. Singlen lå på førsteplassen i én uke og lå sammenlagt tolv uker innenfor Top 40.Sangen bleogså en internasjonal suksess for Telly Savalas. Den toppet den sveitisiske singlelisten i to uker og lå som høyest på en andreplass i Østerrike og en fjerdeplass i Nederland.The Bellamy Brothers gjorde i 1999 en coverversjon i reggaerytme på CD-albumet Reggae Cowboy. Denne versjonen fantes også på single, men kom ikke på listene.


== Norsk versjon ==
Hans Thoresen har skrevet en norsk tekst. Den norske tittelen er «Kjærligheten må bestå».


=== Innspilling ===
Gluntan. Utgitt på LP-abumet Livet er herlig (EMI 8C 062-37359).


== Listeplasseringer ==


== Referanser ==
Polarekspressen (film)

Polarekspressen er en animasjonsfilm regissert og produsert av Robert Zemeckis i 2004, om et magisk tog som drar til Nordpolen på julekvelden. Den bygger på boka ved samme navn av Chris Van Allsburg.
I den norske versjonen høres stemmene til blant andre Anders Hatlo, Erik Skøld og Helge Winther-Larsen.


== Handling ==
En ung gutt fra Grand Rapids, Michigan, sover i senga på julekvelden. Han har sluttet å tro på at julenissen finnes, fordi han bare så etterlignende skapninger og klær. Men ved midnatt kommer det et stort og magisk tog som stopper rett utenfor huset hans, midt i gata. Toget heter «Polarekspressen», og er på vei til Nordpolen for å besøke nissen der. Toget tar også med seg barn som mister troen på nissen, slike som han, til Nordpolen. Gutten blir med toget, og reiser gjennom hele landet. Men imens skjer det rare ting ombord. Gutten møter et spøkelse som bor på toppen av toget, og senere hjelper til med å styre toget. Det ender med gutten møter nissen, og får en julegave: en bjelle. Dessverre mister han bjellen på tilbakeveien, men får den tilbake i en av nissens gaver hjemme hos ham selv.


== Filmmusikk ==
Den amerikanske sangeren Josh Groban sang tittellåten Believe.


== Skuespillere ==
Tom Hanks som Hero Boy I. Hero Boy's far.
Daryl Sabara som Hero Boy IV
Josh Hutcherson som Hero Boy II
Leslie Zemeckis som Sister Sarah I and Hero Boy's mor.
Isabella Peregrina som Sister Sarah IV
Ashly Holloway som Sister Sarah II
Eddie Deezen som Know-It-All
Jimmy 'Jax' Pinchak som Know-It-All II
Nona Gaye som Hero Girl
Chantel Valdivieso som Hero Girl II
Meagan Moore som Hero Girl V
Tinashe som Hero Girl III
Peter Scolari som Billy the Lonely Boy I
Hayden McFarland som Billy the Lonely Boy II
Jimmy Bennett som Billy the Lonely Boy IV
Matthew Hall som Billy the Lonely Boy V
Dylan Cash som Boy on Train IV
Michael Jeter som Smokey og Steamer I
André Sogliuzzo som Smokey og Steamer IV
Chris Coppola som Gus the Toothless Boy, og som en alv.
Connor Matheus som Toothless Boy II
Steven Tyler spiller en alv.


== Referanser ==


=== Fotnoter ===


=== Referanser ===


== Eksterne lenker ==
(en) Offisielt nettsted 
(en) The Polar Express (film) – kategori av bilder, video eller lyd på Commons 
(en) Polarekspressen på Internet Movie Database 
(no) Polarekspressen hos Filmfront 
(sv) Polarekspressen i Svensk Filmdatabas 
(da) Polarekspressen i Danmark Nationale Filminstitut 
(fr) Polarekspressen på Allociné 
(nl) Polarekspressen på MovieMeter 
(en) Polarekspressen på AllMovie 
(en) Polarekspressen på Turner Classic Movies 
(en) Polarekspressen på Rotten Tomatoes 
(en) Polarekspressen på Metacritic 
(no)  Polarekspressen hos Filmweb
Polarekspressen (film)  hos Filmfront
Arbeidermesterskapet i fotball 1930

Arbeidermesterskapet i fotball 1930 var en norsk fotballturnering 
som ble arrangert av Arbeidernes Idrettsforbund (AIF). 
Sprint (Moss) vant turneringen etter å ha slått 
Sparta (Sarpsborg) 6-2 i finalen.
Sprints vinnerlag: Einar Johansen, Juel Asbjørnsen, Eugen Anstensen, Georg Pettersen, Gunnar Heintz, Wilhelm Olsen, Harry Tefke, Øivind Pettersen, Rolf Pettersen, Georg Tefke og Hans Hansen.


== Runder ==
1. runde: Spilt 10. og 18. august. 26 kamper, 2 lag walk-over. Totalt 54 lag.
2. runde: Spilt 25. august. 12 kamper, 4 lag walk-over.
3. runde: Spilt 31. august, 7. september og 14. september.
Kvartfinaler: 14. september, 21. september og 5. oktober.
Semifinaler: 12. oktober.
Finale: 19. oktober.


== 1. runde ==
Walk-over i 1. runde: Ørn Trondheim, Økern.


== 2. runde ==
Walk-over i 2. runde: Sarpsborg AIL, Sterling, Gjøvik AIL, Falken Høyanger.


== 3. runde ==


== Kvartfinaler ==
Gjøvik AIL – Sparta Sarpsborg 1-2
Sprint Moss – Hetland 4-1
Sterling – Moss AIL 2-3
Uredd Fredrikstad – Ørn Trondheim 4-2


== Semifinaler ==
Sparta Sarpsborg – Uredd Fredrikstad 4-2
Sprint Moss – Moss AIL 4-3


== Finale ==
Sprint Moss – Sparta Sarpsborg 6-2


== Referanser ==


== Kilder ==
Arbeiderbladet
Arbeideravisa


== Se også ==
Norgesmesterskapet i fotball for menn 1930
Liste over fotballklubber i Arbeidernes Idrettsforbund
Ildikó Bánsági

Ildikó Bánsági (født 19. oktober 1947 i Budapest) er en ungarsk skuespillerinne. 
Hun har medvirket i over 80 filmer siden 1966, deriblant Passion som ble vist under Un certain regard i Cannes i 1998 og Mephisto, som mottok Oscar for beste fremmedsproglige film i 1982.


== Utvalgt filmografi ==
Voyage with Jacob (1972)
Budapest Tales (1976)
Bizalom (1980)
Mephisto (1981)
Another Way (1982)
Diary for My Children (1984)
Sweet Emma, Dear Böbe (1992)
Hanussen (1988)
Passion (1998)
A Rózsa énekei (2003)


== Referanser ==


== Eksterne lenker ==
(en) Ildikó Bánsági – kategori av bilder, video eller lyd på Commons 
(en) Ildikó Bánsági på Internet Movie Database 
(sv) Ildikó Bánsági i Svensk Filmdatabas 
(da) Ildikó Bánsági på Filmdatabasen 
(da) Ildikó Bánsági på Scope 
(fr) Ildikó Bánsági på Allociné 
(en) Ildikó Bánsági på AllMovie 
(en) Ildikó Bánsági hos The Movie Database
Kallaktjåkkå

Kallaktjåkkå (lulesamisk: Gállaktjåhkkå) er et fjell i Stora Sjöfallets nasjonalpark i svensk Lappland. Fjellet avgrenses av Akkajaure i sør og Teusadalen i nord. Den høyeste toppen rager 1810 moh. Fjelltoppen er omkranset av isbreer, en større bre i sør og to små botnbreer i nord.
Toppens primærfaktor på 1180 meter er blant de 30 høyeste i Skandinavia.
Fra Kallaktjåkkå har man flott utsikt mot de høyere toppene i Áhkkámassivet og Sarek.


== Se også ==
Liste over fjell i Skandinavia


== Fotnoter ==


== Referanser ==
Sofia Jupither

Sofia Jupither (født 21. mars 1974 i Göteborg) er en svensk regissør og teaterinstruktør. 
Jupither er oppvokst i Stockholm. Hun har vært virksom ved blant annet Kungliga Dramatiska Teatern og Stockholms Stadsteater i Sverige og Nationaltheatret i Norge. Debuten som regissør skjedde ved Helsingborgs Stadsteater med Jon Fosses Besøk. Hun ble i 2006 tildelt Heddaprisen for beste regi for regien av Jon Fosses Svevn.Sofia Jupither var fra 2002 til 2011 gift med operasangeren Marcus Jupither.
I januar 2013 vakte hun oppsikt da hun kom med et kraftig angrep på Thorbjørn Egners Folk og røvere i Kardemomme by i en kronikk i Aftenposten. Hun karakteriserte i kronikken ideologien som fremmes av Thorbjørn Egner som høyreekstrem.


== Referanser ==


== Eksterne lenker ==
* «SOFIA JUPITHER». Nationaltheatret. Besøkt 6. juni 2019. 
«SOFIA JUPITHER». Nationaltheatrets skuespillerarkiv. Besøkt 6. juni 2019. 
(en) Sofia Jupither på Internet Movie Database 
(no) Sofia Jupither hos Nationaltheatret
Julius Fučík

Julius Fučík er navnet til flere personer:

Julius Fučík (komponist), tsjekkisk komponist (1843-1916),
Julius Fučík (forfatter), tsjekkisk forfatter (1903-1943).
Friidrett under Sommer-OL 1912 – Høyde uten tilløp menn

Høyde uten tilløp for menn var en av seks hoppøvelser i friidrett under Sommer-OL 1912 i Stockholm. Det var siste gangen øvelsen var med på det olympiske programmet. Atten deltakere fra ni nasjoner deltok i høyde uten tilløp som ble avviklet 13. juli 1912.


== Rekorder ==
Gjeldende rekorder før lekene i 1912:


== Resultater ==


== Kilder ==
sports-reference.com Arkivert 8. mai 2014 hos Wayback Machine.
Bergvall, Erik (ed.) (1913).  Adams-Ray, Edward (trans.)., red. The Official Report of the Olympic Games of Stockholm 1912. Stockholm: Wahlström & Widstrand. CS1-vedlikehold: Ekstra tekst: forfatterliste (link)
Wudarski, Pawel (1999). «Wyniki Igrzysk Olimpijskich». Besøkt 4. januar 2007.  Arkivert 16. februar 2009 hos Wayback Machine.
Karl Engel

Karl Engel var en tysk-britisk musikkhistoriker og samler av musikkinstrumenter.
Engel var født i grenda Thiedenwiese i småbyen Pattensen ved Hannover, og studerte klaver med Hummel.Rundt 1844–1845 emigrerte han til Manchester, og i 1850 slo han seg ned i London, der han livnærte seg som musikklærer og musikkskribent, blant annet i Musical Times og andre fagtidsskrifter. Han utga i tillegg betydelige arbeider om musikk og musikkinstrumenter hos ulike folkslag og bygde opp et stor samling musikkinstrumenter og bøker. Etter hans død ble mye av samlingen gitt til South Kensington Museum, som han hadde hatt et samarbeid med.Engel skrev og publiserte en sonate for pianoforte (Wessel, 1852), Pianist's Handbook (Hope, 1853) og Pianoforte School for Young Beginners (Augener, 1855).


== Verk i utvalg ==
Music of the Most Ancient Nations, particularly of the Assyrians, Egyptians and Hebrews (Murray, 1864)
An Introduction to the Study of National Music (Longmans, 1866)
Researches into the Early History of the Violin Family (1883)


== Litteratur ==
Svensk uppslagsbok. Malmö 1931.


== Referanser ==
Esplanade – Theatres on the Bay

Esplanade – Theatres on the Bay er et senter for scenekunst ved vannkanten i Marina Bay i Singapore. Senteret ble innviet i 2002, og har navnet sitt fra esplanaden langs vannkanten.
Bygningen har et areal på 6 hektar, og inneholder en konserthall med om lag 1600 seter og et teater med plass til rundt 2000 tilskuere. I tredje etasje befinner biblioteket library@esplanade seg. Senteret har også utendørsscener.


== Bildegalleri ==

		
		
		


== Eksterne lenker ==
Offisielt nettsted 
(en) Esplanade - Theatres on the Bay – kategori av bilder, video eller lyd på Commons 
Esplanade – Theatres on the Bay hos YourSingapore
Clifford Pier

Clifford Pier (kinesisk: 哥烈码头) er en pir langs Collyer Quay i Marina Bay i sentrum av Singapore. Piren blei bygd mellom 1927 og 1933, og er oppkalt etter guvernør Hugh Clifford. Det hang tidligere ei rød lampe fra piren for å rettlede sjøfarende, og den fikk derfor kallenavnet Red Lamp Pier («Rødlampepiren»). Den blei tatt ut av bruk 1. april 2006, og blei erstatta av Marina South Pier.


== Eksterne lenker ==
(en) Clifford Pier – kategori av bilder, video eller lyd på Commons 
(en) Clifford Pier – galleri av bilder, video eller lyd på Commons
Lorgnett

Lorgnett (fra et fransk ord for «liten kikkert») er en type brille. I stedet for å festes med stenger eller bøyler om tinningene eller ørene, har innfatningen omkring brilleglassene en klemmeanordning eller et håndtak eller en stang å holde i. Betegnelsen brukes både om briller uten håndtak, også kalt pincenez, og om stanglorgnett.
Lorgnetter kunne være tilbehør til den vestlige kvinnedrakten på 1800-tallet, som en motegjenstand for eksempel til bruk ved besøk i teater og selskapslivet. Brilletypen utviklet seg etterhvert til teaterkikkerter.


== Se også ==
Pincenez, lorgnett med neseklype
Monokkel, brille til bare ett øye
Teaterkikkert


== Referanser ==


== Eksterne lenker ==
(en) Lorgnette – kategori av bilder, video eller lyd på Commons
MF «Gjemnes» (1979)

MF «Gjemnes», nå MF «Bjarkøy», er en åpen pendelferge bygd av Johan Drages båtbyggeri i 1979 for rederiet Møre og Romsdal Fylkesbåtar. Ferga ble samme år satt inn på sambandet mellom Kvitneset på Frei-Bergsøya-Høgset hvor den gikk frem til 1992.
«Gjemnes» ble solgt til Bjørklids Ferjerederi i 1993, ble omdøpt «Vaggasvarre», etter et fjell på Lyngenhalvøya, og ble satt inn i sambandet over Ullsfjorden mellom Breivikeidet og Svensby.
Fra 2003 til 2014 trafikkerte «Vaggasvarre» Torghatten Nords samband mellom Stornes på Hinnøya og Bjørnerå på Grytøya. Per 2015 ligger ferga til opplag i Lyngseidet. Nå går fergen mellom Nesna og Levang i Nordland fylke


== Sambandshistorikk ==
1979–1992: Kvitnes-Bergsøya-Høgset
1992–1993: Eidsdal-Linge og Kristiansund-Tømmervåg
1993–2002: Breivikeidet-Svensby
2002: Revsnes-Flesnes
2003–januar 2014: Stornes-Bjørnerå (innleid av TFDS/Hurtigruten/Torghatten Nord)
Februar 2014– Mai 2020
Mai 2021 - Nesna Levang


== Referanser ==


== Kilder ==
Den tyske fergesiden Fjordfähren in Norwegen - Gjemnes Arkivert 16. desember 2012 hos Wayback Machine.
Søk i Skipsregistrene Arkivert 15. november 2011 hos Wayback Machine.


== Se også ==
Freifjordtunnelen
Gjemnessundbrua


== Eksterne lenker ==
(en) IMO 7804986 – kategori av bilder, video eller lyd på Commons 
(en) MF «Gjemnes» (1979) – Den internasjonale sjøfartsorganisasjonen
Pincenez

Pincenez (uttales omtrent pensné, av fransk 'pince', «klype», og 'nez', «nese») eller binokkel (av latin 'bi', «to», og 'oculus', «øye») er en type briller som ikke har innfatning med stenger om tinningene eller bøyler bak ørene, men isteden festes med en neseklype.
Pincenez i form av seglass med kraftig innfatning uten sidebøyler ble brukt i Europa på 1400-, 1500- og 1600-tallet. Lettere varianter kom tilbake i den vestlige herremoten i 1840-åra og nådde størst popularitet i perioden 1880-1900. Klemmebriller var særlig vanlig i den øvre middelklassen og overklassen, og ble i samtidige karikaturtegninger ofte brukt som symbol på rike besteborgere. Disneys tegneseriefigur Onkel Skrue, som Carl Barks laget i 1947 delvis inspirert av den gjerrige hovedpersonen Ebenezer Scrooge i Charles Dickens' En julefortelling, blir tegnet med pincenez, kinnskjegg, frakk, gamasjer, flosshatt og spaserstokk, draktelementer fra 1800-tallet som representerer «gammeldags kapitalist».
Pincenez ble særlig båret av menn. Mange kvinner foretrakk stanglorgnett. 
Pincenez kan også kalles lorgnett.

		
		
		
		
		
		
		


== Se også ==
Lorgnett, briller uten ørebøyler, men eventuelt med håndtak
Monokkel, brille til ett øye


== Eksterne lenker ==
(en) Pince-nez – kategori av bilder, video eller lyd på Commons